༢༽ཆིག་སྒྲིལ་ནི་ཧ་ཅང་ཚད་མཐོན་པོར་ཕྱིན་ཡོད།བོད་ནང་ནས་མངོན་གསལ་དོད་པོ་བོད་སྤྱིའི་དབུ་ཁྲིད་ཡིན་པར་ངོས་འཛིན་གྱིས་བོད་ནས་དེ་སྔོན་བཀའ་བློན་སུ་ལ་ཡང་ཆེ་བསྟོད་དང་འདེང་འཇོག་བྱས་མ་མྱོང་བ་བྱས་ཡོད་ལ།བཙན་བྱོལ་ནས་ཀྱང་རང་བཙན་ལག་དེབ་བཟོ་མཁན་ཧ་ཅང་མང་རུ་ཕྱིན་ཡོད།འདི་ནི་བོད་སྤྱིའི་སྒྲིག་འཛུག་འདི་ལ་ཐུན་མོང་གིས་རྒྱབ་སྐྱོར་ཤུགས་ཆེར་བྱས་པ་ཞིག་ཡིན་ལ་ཆིག་སྒྲིལ་ཤུགས་ཆེ་རུ་འགྲོ་བཞིན་ཡོད་པའི་རྟགས་མཚན་ཞིག་ཁྱང་རེད།དེ་ལས་གཞན་རྩོད་པ་ཆུང་ཆུང་རིགས་ནི་མི་སྡེའི་སྤྱི་ཚོགས་གང་འདྲ་ཞིག་ཡིན་ན་ཡང་བདག་འཛིན་དང་ཆགས་སྡང་རྨོང་གསུམ་སྤང་མེད་པའི་སྤྱི་ཚོགས་གང་ལ་ཡང་ཡོད་ངེས་པས་བོད་པ་ཚང་ལ་བྱམས་འཕགས་དང་སངས་རྒྱས་བཟོ་མ་ཐུབ་བར་དུ་ནང་ཁུལ་རྩོད་པ་ཆུང་ཆུང་རིགས་འདི་གཏན་ནས་མེད་པ་ཞིག་ཡོང་ཐབས་མེད།འདི་ནི་བོད་པའི་སྐྱོན་ཆ་ཞིག་མ་ཡིན་པ་སེམས་ཅན་སྤྱིའི་སྐྱོན་རེད།དེ་ཡང་ཁ་གསལ་ཙམ་བཤད་རང་རྒྱུད་ཀྱི་བདག་འཛིན་འདིའི་སྐྱོན་རེད་དོ།།